No. dokumentar. Jan Olav har lese- og skrivevansker og ville heller slåss med lærerne enn å lese høyt. Han kom tidlig i gang med en kriminell karriere, men 24 år gammel blir han en del av Pøbelprosjektet. Han får seks ukers trening i å få livet inn på et nytt og bedre spor. I pøbelklassen blir Jan Olav kjent med andre ungdommer, og det utspiller seg etter hvert et intenst drama i kurslokalet. Kelly har opplevd grov mobbing, Maylén har ADHD, Jonathan ble kastet ut hjemmefra som 15-åring, mens Jakob heller ville feste enn å være på skolen. Kan de klare å forandre forventningene de har til seg selv?